Pamätné euromince

Dvojeurové pamätné mince resp. eurové mince s nominálom 2 eurá, sú špeciálne euromince razené a emitované národnými (centrálnymi) bankami členov eurozóny od roku 2004 ako legálne a obehové platidlo všetkých členských štátov. Od júla 2012 môže každá krajina vydať za rok dve takéto mince. Tieto mince obyčajne oslavujú výročie historickej udalosti alebo upozorňujú na práve prebiehajúcu udalosť.

Pamätné mince sa stali zberateľským artiklom, ale nemali byť zamieňané a nenahrádzajú maloemisné zlaté a strieborné pamätné mince, priamo určené na zberateľské účely a priamo definované ako „zberateľské“. Takéto mince sú zväčša vyrobené vo vysokoleštených emisiách a s vyšším nominálom.

Pravidlá a obmedzenia 
Základom pravidiel pre emisiu pamätných mincí bolo rozhodnutie Európskej rady, ktoré zrušilo zákaz zmeny národnej strany mincí počínajúc 1. januárom 2004.
 
Napriek tomu niektoré pravidlá a obmedzenia stále platia.

Dve obmedzenia sa týkajú tvorby grafických návrhov. Prvé určuje spoločnú zadnú stranu, druhé stanovuje, za akých okolností môže dôjsť k zmene národnej strany mince. Táto norma stanovila, že lícna strana by nemala byť menená pred rokom 2008, iba v prípade, ak sa hlava štátu, vyobrazená na niektorých minciach, zmení. Moratória na ďalšie zmeny mali byť preskúmané v roku 2008.

Ďalšie predpisy obmedzili frekvenciu a počet pamätných mincí. Každý členský štát eurozóny môže vydať v roku pamätnú mincu, len v nominále 2 €. Celkový počet týchto mincí, emitovaných do obehu za rok by nemal presiahnuť nasledujúci počet:

 0,1 % celkového počtu 2 € mincí uvedené do obehu všetkými členmi eurozóny. Tento limit môže byť výnimočne zvýšený až na 2,0 %, pokiaľ ide o mince pripomínajúce veľmi dôležité a pozoruhodné udalosti, v tomto prípade by mal členský štát vydávajúci tento vyšší počet mincí upustiť od uvedenia akejkoľvek pamätnej mince do obehu pre nasledujúce štyri roky.
 5,0 % z celkového počtu 2 € mincí uvedených do obehu v členskom štáte, ktorý vydal predmetné pamätné mince.

Ďalšie rozhodnutie (z 18. júla 2005) pridalo dve ďalšie usmernenia týkajúce sa návrhu mince. Štát emitujúci mince by mal byť nejakým spôsobom jasne identifikovaný na lícnej strane, a to buď uvedením plného mena, alebo jasne identifikovateľnou skratkou. Názov meny a nominálna hodnota mince by sa nemala opakovať na národnej strane, nakoľko sa už nachádza na spoločnej rubovej strane.

Tieto obmedzenia však neplatia retroaktívne, len pre nové členské štáty eurozóny a pre nové vzory národných lícnych strán štátov, ktoré menia ich dizajn a pre pamätné euromince po roku 2006.
Toto pravidlo tak ovplyvnilo 5 členských štátov a boli donútené zmeniť svoje národné strany v blízkej budúcnosti (Rakúsko, Belgicko, Fínsko, Nemecko a Grécko). Zmena prebehla vo Fínsku v roku 2007
 a v Belgicku v roku 2008.

Následné rozhodnutie upravilo pravidlá znova:

 dvanásť hviezd Európskej únie po obvode mince má obklopovať všetky ďalšie konštrukčné prvky, vrátane roku emisie, loga mincovne, a názvu krajiny. Hviezdy sa majú objaviť v rovnakom rozsahu ako sú rozvrhnuté na vlajke Európskej únie. (Tieto odporúčania nie sú v súčasnosti splnené na minciach Nemecka, Holandska a Luxemburska.)
 konštrukcia euromincí sa nesmie meniť s výnimkou konkrétnych prípadov:
 ak dizajn mincí je v rozpore s odporúčaním, môžu byť aktualizované, aby boli v súlade s nimi. (To sa vzťahuje na Rakúsko, Nemecko, Grécko, Luxembursko a Holandsko).
 ak dizajn mincí znázorňuje hlavu štátu, môže byť úprava:
 # každých pätnásť rokov, tak aby bola v súlade s aktuálnym vzhľadom;
 # ak hlava štátu abdikuje, zomrie, alebo sa inak zmení. Dočasné hlavy štátov nemôžu byť použité ako dôvod pre zmenu dizajnu, skôr pre 2 € pamätnú mincu (prípadne druhú pamätnú mincu 2 €).
 # každých pätnásť rokov bez ohľadu na dôvod. Táto doba je pre jednotlivé krajiny rôzna.

 okraj písma na pamätných minciach má byť rovnaký ako bežných obehových minciach.

(Tieto ustanovenia donútili Belgicko zmeniť svoj návrh a späť vyobraziť originálny portrét svojho panovníka, zmenený v roku 2008 a splniť odporúčania, ktoré boli v rozpore s pravidlami; belgické mince z roku 2009 vyobrazujú pôvodný portrét z roku 1999, ale zvyšný dizajn mince z roku 2008, pokiaľ ide o názov krajiny a rok emisie a o značku mincovne. Tieto ustanovenia tiež zakazuje ďalšie SEDE VACANTE súbory mincí pre Vatikán, ktoré umožňujú iba pamätné mince pre takéto príležitosti.)

Tieto odporúčania sa budú prehodnocovať znovu v roku 2015.

Emisie 
Do konca roka 2017, všetky krajiny eurozóny samostatne emitovalo aspoň jednu pamätnú mince 2 €: (Andorra, Belgicko, Cyprus, Estónsko, Fínsko, Francúzsko, Grécko, Holandsko, Írsko, Litva, Lotyšsko, Luxembursko, Monako, Nemecko, Portugalsko, Rakúsko, San Maríno, Slovensko, Slovinsko, Španielsko, Taliansko a Vatikán), počínajúc gréckou olympijskou mincou, ktorá odštartovala emitovanie pamätných mincí.

Okrem vlastných národných mincí sa vydávajú aj spoločné série mincí. Pričom do týchto sérií sa môžu, ale nemusia pripojiť aj štáty Monako, San Maríno, Vatikán a Andorra. Túto možnosť využilo zatiaľ iba San Maríno v roku 2012. 
 2007 – séria mincí k 50. výročiu podpísania Rímskych zmlúv – 13 vtedajších členských štátov eurozóny
 2009 – séria mincí k 10. výročiu zavedenia eura ako bezhotovostného platidla – Hospodárska a menová únia – 16 vtedajších členských štátov eurozóny. Motív tejto série mincí bol vybraný internetovou anketou.
 2012 – séria mincí k 10. výročiu zavedenia eura ako hotovostnej meny – eurobankoviek a euromincí – 17 vtedajších členských štátov eurozóny a San Maríno. Motív tejto série mincí bol vybraný internetovou anketou.
 2015 – séria mincí k 30. výročiu vzniku vlajky Európskej únie – 19 členských štátov eurozóny. Motív tejto série mincí bol vybraný internetovou anketou.
 2022 – séria mincí k 35. výročiu vzniku európskeho programu Erasmus

Niektoré krajiny eurozóny sa rozhodli, že vydajú mincu s rovnakou témou a motívom. Spoločná téma súvisí hlavne s vydávajúcimi krajinami. 
 2013 – spoločná minca Nemecka a Francúzska ku 50. výročiu podpísania Elyzejskej zmluvy.
 2018 – spoločná minca Estónska, Litvy a Lotyšska ku 100. výročiu vzniku pobaltských štátov. 
 2019 – spoločná minca Nemecka a Francúzska ku 30. výročiu pádu Berlínskeho múru

Niektoré členské štáty eurozóny sa rozhodli v jednom roku nezávisle na sebe vydať mincu s rovnakou témou, ale rôznym motívom. 
 2008 – Tému 60. výročia podpísania Všeobecnej deklarácie ľudských práv vydali postupne tieto krajiny: Belgicko, Portugalsko, Fínsko a Taliansko.
 2009 – Tému 200. výročia narodenia Louisa Brailla vydalo Belgicko a Taliansko.
 2015 – Tému 750. výročia narodenia Danteho Alighieriho vydalo San Maríno a Taliansko.
 2015 – Tému 25. výročia zjednotenia Nemecka vydalo okrem Nemecka ešte aj San Maríno. 
 2016 – Tému 550 rokov od úmrtia Donatella vydalo San Maríno a Taliansko. Motív oboch mincí vychádzal z rovnakej sochy. 
 2016 – Tému olympijských hier v Riu pod rôznymi názvami vydalo Belgicko a Portugalsko.
 2019 – Tému 500 rokov od úmrtia Leonarda da Vinci vydalo San Maríno a Taliansko.
 2020 – Tému 500 rokov od úmrtia Rafaela Sanzioho vydalo San Maríno a Vatikán.

Niektoré členské štáty eurozóny sa rozhodli vydať mince s totožnou témou, len iným číselným výročím. 
 Vatikánsku tému pri príležitosti Svetového dňa mládeže vydali dvakrát. Prvýkrát k 26. stretnutiu v roku 2011 a druhýkrát k 28. stretnutiu v roku 2013.
 Luxemburskú tému výročia nástupu veľkovojvodu Henricha I. na trón vydali dvakrát. Prvýkrát k 5. výročiu v roku 2005 a druhýkrát k 15. výročiu v roku 2015.
 Vatikánsku tému pri príležitosti Svetového stretnutia rodín vydali dvakrát. Prvýkrát k 7. stretnutiu v roku 2012 a druhýkrát k 8. stretnutiu v roku 2015.
 Fínsku tému výročia vyhlásenia fínskej nezávislosti vydali dvakrát. Prvýkrát k 90. výročiu v roku 2007 a druhýkrát k 100. výročiu 2017. 
 Vatikánsku tému pri príležitosti založenia Vatikánskeho mestského štátu vydali dvakrát. Prvýkrát k 75. výročiu v roku 2004 a druhýkrát k 90. výročiu v roku 2019.
 Francúzsku tému pri príležitosti výzvy generála de Gaulla z 18. júna vydali druhýkrát. Prvýkrát k 70. výročiu v roku 2010 a druhýkrát pod iným názvom bude vydaná k 80. výročiu v roku 2020
 Luxemburskú tému výročia narodenia dedičného veľkovojvodu Guillauma vydajú druhýkrát. Prvýkrát k 25. narodeninám v roku 2006 a druhýkrát k 40. narodeninám v roku 2021.
 Belgickú tému Belgicko-luxemburskej hospodárskej únie vydajú druhýkrát. Prvýkrát všeobecne v roku 2005 Belgicko a druhýkrát k 100. výročiu založenia v roku 2021

Niektoré členské štáty eurozóny sa rozhodli v rôznych rokoch vydať mince s rovnakou témou. Motívy mincí sú rôzne. Môžu, ale nemusia pripomínať isté výročie od danej udalosti. 
 Tému predsedníctva v Rade EÚ vydali postupne viaceré krajiny. Portugalsko v roku 2007, Francúzsko v roku 2008, Belgicko v roku 2010, Lotyšsko v roku 2015, Slovensko v roku 2016 a opäť Portugalsko v roku 2021
 Tému 150. výročia založenia národnej pobočky Červeného kríža vydali v roku 2014 Belgicko a v roku 2015 Portugalsko.
 Tému 200. výročie založenia policajného zboru pod rôznym označením policajtov vydali v roku 2014 Malta, 2016 Taliansko (Carabinieri), Vatikán (Corpo della Gendarmeria) a k 150. výročiu založenia policajného zboru vydalo v roku 2017 aj Portugalsko. 
 Tému podpísania Všeobecnej deklarácie ľudských práv vydali k 60. výročiu v roku 2008 Belgicko, Portugalsko, Fínsko, Taliansko a k 70. výročiu v roku 2018 Andorra.
 Tému Pád Berlínskeho múru vydal k 25. výročiu v roku 2014 Vatikán a v roku 2019 vydalo spoločne k 30. výročiu spoločne Francúzsko a Nemecko.
 Tému venovanej poďakovaniu všetkým pracovníkom v zdravotníctve za prácu počas pandémie Covid-19 vydajú v roku 2021 Malta, Taliansko a v roku 2022 Belgicko.

Nominál mincí je zvyčajne nižší ako ich trhová (zberateľská) hodnota (medzi 3 € a 12 €). Výnimku tvoria emisie San Marína, Monaka, Vatikánu a Andorry, ktorých mince sú bežne predávané medzi 25 € a 60 €, staršie emisie sú často hodnotené nad 100 €.

Vydané vzory boli uverejnené v Úradnom vestníku Európskej únie

Série národných pamätných mincí 
Päť členských štátov eurozóny – Luxembursko, Nemecko, Španielsko, Malta, Lotyšsko, Litva a Francúzsko sa rozhodli raziť určité roky svoje národné pamätné dvojeurové mince v ucelenom tematickom celku.

Luxemburská veľkovojvodská dynastia 
Od roku 2004 vydáva každoročne dvojeurovú pamätnú mincu s motívom veľkovojvodskej dynastie vládnucej v Luxembursku. Každá minca bude zobrazovať udalosť, stavbu alebo iné témy týkajúce sa dynastie alebo člena dynastie spolu s ich portrétmi. Do tejto série patria všetky vydané a plánované Luxemburské mince okrem spoločných mincí. Rok ukončenia série nie je známy.

{| border=0 cellspacing=0 cellpadding=0 width="100%"
|- valign=top
| width=50% |

Nemecké spolkové republiky  
Od roku 2006 vydáva každoročne dvojeurovú pamätnú mincu s motívom spolkových republík Nemecka. Každá minca prislúcha tej spolkovej republike, ktorá v danom roku predsedá Spolkovej rade Nemecka. Nemecko má 16 spolkových krajín, tzn. že posledná minca mala byť vydaná v roku 2021. V roku 2017 bolo rozhodnuté, že sa zmení poradie predsedníctva Spolkovej rady Nemecka. V roku 2019 sa nevydá minca, pretože bude predsedať Šlezvicko-Holštajnsko a táto spolková republika už mincu v tejto sérii vydala v roku 2006. Preto sa ukončenie prvej série posunie na rok 2022 . Séria bude pre veľký úspech pokračovať vydávaním opäť od začiatku podľa zabehnutého systému s novými motívami .

Španielske UNESCO pamiatky  
Od roku 2010 vydáva každoročne dvojeurovú pamätnú mincu s motívom jednej z mnohých španielskych kultúrnych a prírodných pamiatok, ktoré sú zapísané do zoznamu svetového dedičstva UNESCO. Jednotlivé mince obsahujú Španielske pamiatky podľa dátumu uvedenia medzi UNESCO pamiatky. Momentálne je v zozname celkovo 48 pamiatok, preto pri emisii jednej mince ročne by séria mohla byť ukončená až v roku 2057. Pravdepodobné poradie vydávania je uvedené podľa zberateľského portálu Numismatica Visual .

Maltská ústavná história  
Od roku 2011 až do 2015 vydalo každoročne dvojeurovú pamätnú mincu, ktorá budú pripomínať významné udalosti ústavnej histórie štátu.

Maltská Solidarita pre deti  
od roku 2016 až do 2020 vydá každoročne dvojeurovú pamätnú mincu, ktorá bude zo série Solidarita pre deti v spolupráci Maltskej centrálnej banky a charitatívnou organizáciou Malta Community Chest Fund.

Maltské prehistorické pamiatky  
od roku 2016 až do 2022 vydá každoročne dvojeurovú pamätnú mincu, ktoré bude zobrazovať rôzne prehistorické pamiatky Malty.

Lotyšské kultúrne regióny a kraje  
Od roku 2016 do roku 2018 vydalo k príležitosti 100. výročia Lotyšskej nezávislosti štyri dvojeurové pamätné mince, na ktorých budú vyobrazené erby štyroch kultúrnych regiónov Lotyšska.

Litovské UNESCO pamiatky  
Od roku 2018 vydáva Litva sériu dvojeurových pamätných mincí, na ktorých budú vyobrazené rôzne Litovské UNESCO pamiatky.

Litovské etnografické regióny  
Od roku 2019 vydá Litva päť dvojeurových pamätných mincí, na ktorých budú vyobrazené jednotlivé regióny Litvy.

Francúzske letné olympijské hry 2024  
Od roku 2021 vydá Francúzsko štyri dvojeurové pamätné mince, ktoré sa budú týkať letných olympijských hier v roku 2024 v Paríži.

Predajné miesta pamätných euromincí

Referencie 

Euromince
Euro